কবীর সুমন

কবীর সুমন (জন্ম: ১৬ মার্চ ১৯৪৯) একজন ভারতীয় বাঙালি গায়ক, গীতিকার, অভিনেতা, বেতার সাংবাদিক, গদ্যকার ও সংসদ সদস্য। তার পূর্বনাম সুমন চট্টোপাধ্যায়। ২০০০ সালে বাংলাদেশী সংগীতশিল্পী সাবিনা ইয়াসমীনকে বিয়ে করার জন্য ইসলাম ধর্মে ধর্মান্তরিত হন। সুমন একজন বিশিষ্ট আধুনিক ও রবীন্দ্রসংগীত গায়ক। ১৯৯২ সালে তার তোমাকে চাই অ্যালবামের মাধ্যমে তিনি বাংলা গানে এক নতুন ধারার প্রবর্তন করেন। তার স্বরচিত গানের অ্যালবামের সংখ্যা পনেরো। সঙ্গীত রচনা, সুরারোপ, সংগীতায়োজন ও কণ্ঠদানের পাশাপাশি গদ্যরচনা ও অভিনয়ের ক্ষেত্রেও তিনি স্বকীয় প্রতিভার সাক্ষর রেখেছেন। তিনি একাধিক প্রবন্ধ, উপন্যাস ও ছোটোগল্পের রচয়িতা এবং হারবার্ট ও চতুরঙ্গ প্রভৃতি মননশীল ছবিতে গুরুত্বপূর্ণ চরিত্রের রূপদানকারী। বিশিষ্ট বাংলাদেশি গায়িকা সাবিনা ইয়াসমিন তার বর্তমান সহধর্মিনী। নন্দীগ্রাম গণহত্যার পরিপ্রেক্ষিতে কৃষিজমি রক্ষার ইস্যুতে মমতা বন্দ্যোপাধ্যায় পরিচালিত আন্দোলনে তিনি সক্রিয়ভাবে যোগদান করেন এবং সেই সূত্রে সক্রিয় রাজনীতিতে তার আবির্ভাব ঘটে। ২০০৯ সালে তৃণমূল কংগ্রেসের টিকিটে যাদবপুর লোকসভা কেন্দ্র থেকে দেশের পঞ্চদশ লোকসভা নির্বাচনে অংশগ্রহণ করেন ও জয়লাভ করে উক্ত কেন্দ্র থেকে সাংসদ নির্বাচিত হন।

প্রারম্ভিক জীবন 
সুমন বাঙালি হিন্দু ব্রাহ্মণ পরিবারে ১৯৪৯ সালের ১৬ মার্চ উড়িষ্যার কটকে জন্মগ্রহণ করেন। তার পিতা সুধীন্দ্রনাথ এবং মা উমা চট্টোপাধ্যায়। তিনি খুব অল্প বয়সেই বাবার তত্ত্বাবধানে শাস্ত্রীয় সঙ্গীতের তালিম নেওয়া শুরু করেন। আচার্য কালীপদ দাস ও চিন্ময় লাহিড়ী তাকে খেয়াল শিখিয়েছিলেন। তিনি কলকাতার সেন্ট লরেন্স হাই স্কুলে পড়াশোনা করেন। তিনি যাদবপুর বিশ্ববিদ্যালয় থেকে ইংরেজি সাহিত্যে অনার্সসহ স্নাতক লাভ করেন এবং ফরাসি ভাষা ও জার্মান ভাষায় ডিপ্লোমা করেন।

অ্যালবাম 

 ১৯৯২: তোমাকে চাই
 ১৯৯৩: বসে আঁকো
 ১৯৯৩: ইচ্ছে হল
 ১৯৯৪: গানওলা
 ১৯৯৫: ঘুমাও বাউণ্ডুলে
 ১৯৯৬: চাইছি তোমার বন্ধুতা
 ১৯৯৭: জাতিস্মর
 ১৯৯৮: নিষিদ্ধ ইস্তেহার
 ১৯৯৯: পাগলা সানাই
 ২০০০: যাব অচেনায়
 ২০০০: নাগরিক কবিয়াল
 ২০০২: আদাব
 ২০০৩: রিচিং আউট (Reaching Out, ইংরাজি)
 ২০০৫: দেখছি তোকে
 ২০০৬: তেরো (সাবিনা ইয়াসমিনের সঙ্গে গাওয়া)
 ২০০৭: নন্দীগ্রাম
 ২০০৮: রিজওয়ানুরের বৃত্ত
 ২০০৮: গানওলা ঢাকায় (লাইভ কনসার্ট রেকর্ডিং)
 ২০০৮: প্রতিরোধ
 ২০১০: সুপ্রভাত বিষণ্ণতা
 ২০১০: ছত্রধরের গান
 ২০১০: লালমোহনের লাশ
 ২০১২: ৬৩ তে
</div>

গ্রন্থতালিকা 

 ডিসকভারিং দি আদার অ্যামেরিকা: র‍্যাডিকাল ভয়েসেস ফ্রম দি নাইনটিন এইটিজ ইন কনভার্সেশন উইথ কবীর সুমন (২০১২)
 সুমনামি
 মন-মেজাজ
 আলখাল্লা
 হয়ে ওঠা গান
 কোন পথে গেল গান
 সুমনের গান, সুমনের ভাষ্য
 সুমনের গান
 মুক্ত নিকারাগুয়া
 দূরের জানলা
 নিশানের নাম তাপসী মালিক
</div>

পুরস্কার 
 বিএফজেএ পুরস্কার (১৯৯৭) - শ্রেষ্ঠ গীতিকার হিসেবে (‘ভাই’ চলচ্চিত্রের জন্য) 
 জাতীয় চলচ্চিত্র পুরস্কার (ভারত) (২০১৪) - শ্রেষ্ঠ সঙ্গীত পরিচালক হিসেবে (জাতিস্মর চলচ্চিত্রের জন্য)
 মিরচি মিউজিক অ্যাওয়ার্ড বাংলা (২০১৪) - শ্রেষ্ঠ সুরকার হিসেবে (জাতিস্মর চলচ্চিত্রের এ তুমি কেমন তুমি গানের জন্য)
 মিরচি মিউজিক অ্যাওয়ার্ড বাংলা (২০১৪) - শ্রেষ্ঠ গীতিকার হিসেবে (জাতিস্মর চলচ্চিত্রের খোদার কসম জান গানের জন্য)
 সংগীত মহাসম্মান (২০১৫) - পশ্চিমবঙ্গ সরকার কর্তৃক ভূষিত

তথ্যসূত্র

বহিঃসংযোগ 

 Official Site 
 সংক্ষেপে সুমন
 Short Bio
 Kabir Suman -Profile
 Translations of his songs
 Indian Foundation for Arts page on Suman
 About Kabir Suman's Life, Lyric and Thought

১৯৪৯-এ জন্ম
বাঙালি সঙ্গীতশিল্পী
রবীন্দ্রসঙ্গীত শিল্পী
বাঙালি সঙ্গীতজ্ঞ
ভারতীয় সঙ্গীতশিল্পী
ভারতীয় নেপথ্য গায়ক
ইসলামে ধর্মান্তরিত
জীবিত ব্যক্তি
হিন্দুধর্ম থেকে ইসলামে ধর্মান্তরিত
ভারতীয় মুসলিম
দক্ষিণ চব্বিশ পরগনা জেলার ব্যক্তি
যাদবপুর বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় গায়ক
১৯৫০-এ জন্ম
ভারতীয় প্রাক্তন হিন্দু
কলকাতার সঙ্গীতশিল্পী
পঞ্চদশ লোকসভার সদস্য
বাঙালি গীতিকার
বাঙালি পুরুষ কবি
পশ্চিমবঙ্গের তৃণমূল কংগ্রেসের রাজনীতিবিদ
২১শ শতাব্দীর ভারতীয় মুসলিম
পশ্চিমবঙ্গের লোকসভা সদস্য
কলকাতার রাজনীতিবিদ
ভারতীয় সঙ্গীতশিল্পী-গীতিকার
২১শ শতাব্দীর ভারতীয় গায়ক
শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
ভারতে ইসলাম